CELEX: C2005/031/55
Language: hu
Date: 2005-02-05 00:00:00
Title: T-493/04. sz. ügy: A Deutsche Post AG által az Európai Közösségek Bizottsága ellen 2004. december 22-én benyújtott kereset

5.2.2005   
            
            
               HU
            
            
               Az Európai Unió Hivatalos Lapja
            
            
               C 31/29
            
         A Deutsche Post AG által az Európai Közösségek Bizottsága ellen 2004. december 22-én benyújtott kereset
   (T-493/04. sz. ügy)
   (2005/C 31/55)
   Az eljárás nyelve: német
   A Deutsche Post AG (Németország), képviseli: J. Sedemund ügyvéd, 2004. december 22-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a postai előkészítő szolgáltatásokról, különösen a nyilvános postai hálózatnak a saját kézbesítésben és a gyűjtésben közreműködők általi eléréséről és az ehhez kapcsolódó külön díjszabásról szóló német szabályozásról (BdKEP – korlátozások a postai előkészítés területén) szóló, 2004. október 20-i K(2004)4001/3 bizottsági határozatot;
            
         
               2)
            
            
               kötelezze a Bizottságot az eljárási költségek viselésére.
            
         Jogalapok és fontosabb érvek:
   Az EK 230. cikkének (4) bekezdése szerint benyújtott keresetben a Deutsche Post AG által előterjesztett jogalapok és fontosabb érvek az EK 82. cikkére és a 97/67/EK irányelvre (1) vonatkozóan megfelelnek a T-490/04.sz. ügyben előterjesztetteknek.
   
      (1)  Az Európai Parlament és a Tanács 1997. december 15-i 97/67/EK irányelve a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról (HL 15., 14. o.)